Machine Head

Machine Head is in Amerikaanske metalband oprjochte yn Oakland (Kalifornje). Yn 1994 brocht de band syn debútalbum "Burn My Eyes" út. De earste fjouwer albums leveren de Machine Head in groeiende skare fans op yn Jeropa , mar de band soe pas by lettere releases sukses hawwe yn de Feriene Steaten. Machine Head hat tsien studio-albums en fjouwer live-albums útbrocht.

Skiednis
Yn 1991 waard Machine Head oprjochte troch Robb Flynn, dy 't earder spile by Vio-Lence en Forbidden. Trije jier letter brocht de band syn debútalbum út, in album dat opfoel troch de mjuks fan thrashmetal mei groove oriïntearre hardcore punk. Yn dy perioade stiene se tegearre mei bands as Biohazard, Napalm Death, Obituary en Slayer op it poadium.
Nei in tal wikselingen yn de besetting fan de band kaam yn 1997 harren twadde album The More Things Change... út. Ek nei it útbringen fan it twadde album bleaune de ledewikselingen inoar opfolgjen, sa waard gitarist Logan Mader ferfongen troch Ahrue Luster. Yn 1999 folge it album The Burning Red. 

Mei harren yn 2001 útkommen cd Supercharger wisten se in wat rommer publyk te berikken. Troch de oanslaggen fan 11 septimber 2001 waard yn de Feriene Steaten de promoasjekampanje fan it album ûnderbrutsen. Yn 2003 brochten se dan harren earste live-album Hellalive út.

Yn juny 2013 kundige de band oan dat Jared MacEachern de nije bassist waard. MacEachern spile earder al mei oan de band tijdens The Black Tyranny Tour yn 2007, as ferfanger fan de doetiidske bassist.

Op 28 septimber 2018 sette Robb Flynn in livefideo op Facebook om út te lizzen dat Demmel en McClain earder yn de wike Machine Head ferlitten hiene, mar dat se beide de hjersttoer mei de band ôfmeitsje soene. De oankundiging waard ûnrjochtlik troch sjoernalisten rapportearre as in ûntbining, fanwegen Flynn's ferwizing nei de hjoeddeistige rige shows as in "ôfskiedstoer". Flynn ferdúdlike letter dat it "de afskiedstoernee fan dizze line-up wie, dit tiidrek fan Machine Head. Dit is net de ôfskiedstournee fan Machine Head". Yn 2019 kundige de band, gitarist Wacław Kiełtyka earder fan Decapitated en earder Devilment-drummer Matt Alston oan as harren ferfangers.

Muzykstyl en ynfloeden
De muzyk fan Machine Head wurdt benammen beskreaun as groove metal, thrash metal, heavy metal en nu metal. De band is beynfloede troch Kalifornyske thrash metal bands lykas Metallica, Exodus, Slayer en Testament, tradisjonele heavy metal bands as Iron Maiden, cross-over thrashbands Suicidal Tendencies en Cro-Mags, groove metalbands Pantera, Exhorder en Fear Factory, en grungebands Nirvana, Soundgarden en Alice In Chains.

Harren iere albums Burn My Eyes en The More Things Change... litte in groove metal en thrash metal oanpak sjen, ferlykber mei bands as Pantera en Exhorder. De band feroare syn muzikale rjochting foar de albums The Burning Red en Supercharger, dy 't beskreaun binne as  nu-metal. Machine Head kaam mei Through the Ashes of Empires werom nei de groove metal en thrash metal lûd fan de earste twa albums. Machine Head ferhege de kompleksiteit en technisiteit yn syn lûd foar it folgjende album, The Blackening, dat it lûd fan harren earste 5 albums foar in part feroaret ta geunste fan in mear klassyk heavy metal en thrash metal oriïntearre lûd, mei folslein komplekse songstruktueren en gitaarriffs. Unto the Locust befettet swierdere, fluggere en kompleksere riffs fan sawol Flynn as Phil Demmel, beynfloede troch klassike muzyk en stipe troch flugge en komplekse drumpartijen fan McClain. Dit is ek it earste Machine Head-album mei blastbeats.

 Diskografy 
Studio-albums
 Album  Utbrocht op  Label  Single(s)  Burn My Eyes 9 augustus 1994RoadrunnerDavidian,OldThe More Things Change...25 maart 1997Ten Ton Hammer,Take My ScarsThe Burning Red27 july 1999From This Day,Silver,The Blood, the Sweat, the TearsSupercharger2 oktober 2001Crashing Around YouThrough the Ashes of Empires16 desimber 2003Imperium,Days Turn Blue to GrayThe Blackening27 maart 2007Aesthetics of Hate,Now I Lay Thee Down,HaloUnto the Locust27 septimber 2011Locust,Darkness WithinBloodstone & Diamonds10 novimber 2014Nuclear BlastKillers & Kings,Now We DieCatharsis26 jannewaris 2018Øf Kingdom And Crøwn26 augustus 2022Arrows in Words from the Sky

Live-albums
 Album  Utbrocht op  Label Hellalive11 maart 2003RoadrunnerMachine Fucking Head Live13 novimber 2012Burn My Eyes (Live in the Studio 2019)2019Nuclear BlastLive at Dynamo Open Air 199719 july 2019Dynamo

Kategory:Amerikaanske metalband
Kategory:Band oprjochte yn 1991